Hra 21

Účastníci: Axe, Tanquol, Abram, Spike, Chili

Minule

Po zajatí Jerryho, obchodníka s kvantovými hračkami, sme odovzdali všetky zistenia našim kolegom, ktorí zhabali v podstate celý obchod, presunuli na stanicu a začali sa prehrabávať finančnými výkazmi a všetkým ostatným, aby vyhrabali nejaké stopy. Súčasťou toho bolo aj vypočúvanie väzňa.

Jedná sa o zdĺhavú, nudnú a nie príliš nebezpečnú prácu, od ktorej nás Morty ušetril.

Na brífingu nám oznámil, že starosta v hlavnom meste planéty Zarra nás požiadal o urgentnú pomoc, pretože sa tam stráca dobytok a v podstate všetky poľnohospodárske zvieratá. A občas aj nejaké osoby. Zatiaľ zaznamenali 18 incidentov, vždy prebehli rovnako. Na kamerách nič nebolo, stráže nikdy nič nevideli. Zvieratá tam jednu chvíľu boli, a ráno neboli. Proste zmizli.

Zdá sa to ako nepodstatná drobnosť v porovnaní s našimi aktuálnymi problémami, ale Morty má z toho nejaký divný pocit a tvrdí, že by sme sa na to mali pozrieť. Navyše práve teraz nemáme príliš veľa čo na práci, kým vyšetrovatelia s rozvietkou nevyžďárajú nejaké stopy.

A aliancia v tomto sektore stojí na veľmi vratkých nohách, rangeri sú na tom ešte oveľa horšie, ak sa to podarí vyriešiť, získa nám to aspoň nejaké plusové bodíky do PR.

A ešte ako bonus, starosta ponúka celkom zaujímavú odmenu (zo súkromného účtu na súkromný účet úspešným vyšetrovateľom).

Takže po ceste na planétu zisťujeme nejaké základné info; je to maličká poľnohospodárska planéta, s jediným mestom. Zvyšok súše sú polia, lesy a bažiny. Obyvatelia mimo mesta sú odmietači akejkoľvek technológie pokročilejšej od dreveného vozu ťahaného koňmi. V meste je to len o málo lepšie.

Najskôr sa teda zastavíme u starostu, pokecáme a uvidíme čo ďalej.

Team si na pristátie na planéte nasadá do shuttle. Spike má vlastnú osobnú jednomiestnu červenú akrobatickú stíhačku. A poriadne sa predvádza rôznymi akrobatickými kúskami.

Starostove sídlo je ... ako to podať ... okázalo prepychové ... na miestne pomery. Architekti mali snahu vytvoriť dojem ohromného bohatstva ... s veľmi obmedzeným rozpočtom. Výsledok bol, no ... rozpačitý a gýčový.

Takže ponúknutá „kráľovská“ odmena 200k kreditov pre celý tím je na miestne pomery skutočne veľká suma. Pravdepodobne väčšina starostových životných úspor.

Ak je problém skutočne tak veľký, ako tvrdil v jeho žiadosti, nejedná sa iba o ohrozenie jeho obľuby a zotrvanie v kresle starostu, ale o skutočnú hrozbu pre celú planétu.

Na briefingu sme sa dozvedeli, že bolo zatiaľ 18 zaznamenaných útokov. Je pravdepodobné, že ich bolo viac, ale je veľa komunít, s ktorými je malý, alebo vôbec žiadny kontakt.

Poskytol nám aj mapy, ktoré neboli kompletné a ešte aj to čo na nich bolo nebolo veľmi presné. Na pár miestach boli červenou fixovkou nakreslené krížiky, kde približne došlo k útokom. Tanquol sa cíti ako v skanzene pre-industriálnej doby. Hrozné. Úplne šialené. Ale nahlas nehovorí nič.

Okrem toho, že posledný útok sa udial asi pred tromi dňami sme sa nedozvedeli nič nové.

Blíži sa večer. Rozhodli sme sa, že sa pozrieme na miesto posledného útoku a možno pár iných, ak stihneme, či sa tam bude dať niečo zistiť.

Tanquol so Spikeom sa zatiaľ po ceste snažia odhadnúť miesto budúceho incidentu.

Po pristaní Spike vysvetľuje miestnym sedliakom, ktorí namiesto koní a volov zapriahli ľudí, že sme tu, aby sme im pomohli. Nie s ťahaním pluhu, ale zistiť, kam zmizli ich zvieratá.

Po chvíli dohadovania nám ukázali kde je maštaľ a kde bývali dvaja nezvestní. Po čase a zopár návštevách aj iných usadlostí sme zistili nasledovné:

- dvaja nezvestní z prvej usadlosti išli pravdepodobne na  prechádzku, a omylom natrafili na únoscov. Pretože ich miestnosť bola nepoškodená, z okna nebolo nič vidieť a nikde neboli ani žiadne tunely.

- zvieratá z prvej usadlosti boli odvezené na vozoch, po chvíli sme ale stratili stopu

- všetky kovové zámky (skôr západky a závory než skutočné zámky), ktoré bránili voľnému prístupu boli rozožraté kyselinou, drevené závory boli hladko preseknuté jedným, max dvomi sekmi niečím podobným meču.

Tanquolova teória j výsledkov vyšetrovania:

Únosci idú výhradne po zvieratách, ale občas sa stratia aj nejakí ľudia. Pravdepodobne sa jedná o náhodných svedkov.

Únosci samotní sú automatoni. Primitívny roboti s jednoduchým algoritmom. Nedokáže to ani otvoriť západku, iba pozná, že je to kov, preto to postrieka extrémne silnou kyselinou. Na ostatné veci je škoda plytvať kyselinu, preto sa cez to presekávajú.

Nedá sa odhadnúť prečo potrebujú toľko zvierat. Nikde nebola ani stopa po krvi, unášali ich teda živé.

Tanquolovi neskutočne veľmi chýbajú pokročilé senzory, aké mal na Endless Redemption. S tými, čo má k dispozícii teraz môže byť rád, že vidia planétu. Nejaké hľadanie čohokoľvek na povrchu planéty je absolútne mimo možností. A že vraj Hi-tech loď.. Pch..

Na vytipovanej farme už zapadá slnko a o chvíľu tam bude noc. Najvyšší čas sa tam presunúť. Náročnú komunikáciu, prečo má tlupa ozbrojencov prenocovať práve tu, prenecháva team (zase) Spikeovi.

Prvú hliadku si berie Tanquol, Chili a Abram.

Chili začal meditovať a to tak, že sa zmeditoval do hlbokého spánku. Zostalo to na Abramovi a Tanquolovi. Tesne pred koncom hliadky a výmeny stráží, zbadá T v diaľke oči.

Je si istý, že sa pozerajú priamo na neho. T aj majiteľ očí vedia, že ten druhý ich vidí. T vydá telepatický signál, že máme kontakt. T rozhodne nechce priamu konfrontáciu bez podpory teamu. Avšak nikto nereaguje. Musí teda využiť služby hlasného zvonenia komunikátoru.

Vydá povel, že zatiaľ nevybiehať von, počkáme aby to prišlo bližšie. Nechceme to vyplašiť hlasným oznámením, že nás tu je viac, ktorí na neho číhajú.

Už je ale neskoro. Behom mrknutia oka oči zmiznú. Nepomáha ani spikeov špionážny dron. Je to preč. Naháňať sa za tým teraz v noci nemá zmysel. Očividne to pozná okolie.

Zvyšok noci stráži Spike a Axe. Bez incidentov. Ráno sme sa dozvedeli, že útok prebehol na pár kilometrov vzdialenej usadlosti. Takže T ho odplašil, keď ho uvidel. A to znamená, že niekto to celé podrobne plánuje, pretože mali plán B.

Po prílete na miesto sme skonštatovali, že útok bol rovnaký ako vždy. Nikto nič nevidel, zvieratá sa stratili. Podľa stôp boli naložené na vozy ešte živé a odvezené preč. To, čo bolo zvláštne, tak stopy okolo vozov vyzerali ako od ysoki. Iba boli asi 3x tak veľké ako by mali byť.

Stopa sa strácala v bažine pár kilometrov od farmy. Našli sme tu množstvo vozov ťahaných tvormi, ktorí majú stopy ako ysoki, ale výrazne väčšie. Tiež tu bolo všade veľa krvi a zopár kostí.

Na poskytnutej mape bolo veľké biele miesto označené ako bažina. Rukou nakreslená „rovná“ čiara asi 60 km ďaleko označovala približnú hranicu s jednoduchou poznámkou: les.

„Kartograf“ sa s tým príliš nemaznal, podľa Tanquolovho odhadu bol les približne 30, až max 40 km ďaleko. To však nemení nič na tom, že bažina je obrovská, a v rozumnom čase v nej nedokážeme nájsť cestičku skrz, nie to ju ešte aj prehľadať. Takže Spike si privolá svoju stíhačku a odviezol Tanquola ku shuttle (je najskladnejší). T potom priletel pre zvyšok teamu. Medzitým sme dostali hlásenie od starostu, že by nejaký vedec zaoberajúci sa miestnou faunou a flórou by nám možno mohol pomôcť.

Síce netušíme ako, ale stojí to za preverenie. Spike letí na jeho bydlisko, T sa pripevní pod krídlom shuttle a naviguje Abrama (pilota) kam a ako rýchlo má letieť. Ten nový implantát na telepatickú komunikáciu sa potvrdzuje byť extrémne užitočný.

Po veľmi vyčerpávajúcom prehľadávaní bažiny sme našli hornú polovicu tela ... asi pôvodne ysokiho, ale asi 3x tak veľkého, ako by mal byť. Celkom očividne má nejaké implantáty. V bažine ležal zopár dní. Viac bude možné povedať až po pitve. Okrem toho nič. Po stáde kráv a koní ani stopy. Na shuttle to skoro určite nenaložili, lebo po pristaní niečoho tak veľkého by zostali výrazné stopy aj v bažine. Obzvlášť, keď sa to udialo iba pred pár hodinami.

Pod nosom nám bez stopy zmizlo asi 50 ton mäsa a my nemáme vôbec ani šajn ako.

Spike medzitým priletel na adresu vedca, ktorú nám dal starosta. Vedec nebol doma, otvoril jeho .. syn? .. ťažko povedať u hmyzích shirrenov. Maminka (asi) Spikeovi dala približné koordináty lesnej chaty, kde sa stretáva s priateľmi na „vedeckých konferenciách“. Potomok mu zatiaľ ukazoval rodinnú foto, aby sme ho potom spoznali. Všetci shirreni sú rovnakí, takže Spike nedokáže rozlíšiť kto je otec a kto mama, ale usmeje sa na malého hmyzáčika a prikývne: „jasné, už viem ktorý to je a poviem mu, že ho pozdravuješ.“

Podľa mapy, tentoraz trošičku presnejšej, pretože to bolo bližšie mesta sme sa rozhodli, že vyletíme hore na Spectre, naložíme buginu a na miesto pôjdeme ňou, lebo so shuttlom tam nie je kde pristáť.

Medzitým sme nechali telo v labáku a inštruovali Eddie, aby vykonala pitvu a podrobnú analýzu.

Nebolo času nazvyš, lebo bolo neskoré popoludnie a kým sa dostaneme bugynou na miesto bude prinajmenšom šero, v lese aj tma.

Jednoduchá lesná chatka sa ukázala byť pevnosť v lese. Vysoký múr s pevnou bránou. Zámok samotný, ktorý by odomklo aj malé dieťa s kúskom zohnutého drôtu bol skôr pre srandu, alebo možno preto, aby znemožnil vstup zvieratám. Pretože závora, ktorú zámok držal už pre srandu nebola.

Spike opäť spravil svoj ping, získal podrobnú 3D mapu priestoru tvaru gule s rádiusom 100 m. Užitočná hračka. V hlavnej sále boli dve osoby.

Spike sa vydal do hlavnej sály. Abram a Axe čakali vonku. Chili začal prehľadávať miestnosti v ktorých nikto nebol. Ťažko povedať v čo dúfal, že nájde. Keď Tanquol vchádzal do chaty, všimol si kyselinou vypálený zámok. Spike nervózne zahlásil do team comm, že tam má 2 telá v bezvedomí a 6 mŕtvol s podrezaným hrdlom a volá Tanquola, aby sa prišiel pozrieť na tých dvoch.

T spraví obhliadku a skonštatuje, že boli otrávení a že by bol veľmi dobrý nápad okamžite aktivovať environmentálne ochrany. Jeho podozrenie sa napokon potvrdilo. Všetci boli otrávení plynným čiernym lotusom, ktorý sa v miestnosti stále nachádzal vo vysokých koncentráciách. Na naše šťastie je ťažší ako vzduch a už bol sadnutý u zemi, tak sme sa veľa nenadýchali. Jed spôsobuje postupnú paralýzu až príde k zastaveniu všetkých životných funkcií.

Tých dvoch zatiaľ žijúcich treba urýchlene dostať na čerstvý vzduch a začať s oživovaním. Spike by zobral jedného, ale T navrhne naložiť ich na hoverdisc; bude to rýchlejšie a jednoduchšie.

Súčasne s tým ako so Spikeom nahlas premýšľa, prečo títo dvaja ešte neboli podrezaní, kto a prečo to urobil, z nehmotnej dimenzie vstúpil assassin, ktorý oboch vedcov prišpendlil k betónovej podlahe. Asi 3 metre vysoký ysoki. Tanquol mal mimoriadne silný pocit toho, že konkrétne s týmto jedincom sa už stretli ... zelené oči na farme. Isteže, nie je spôsob ako to dokázať. Alebo že by to bolo nejako dôležité. Alebo že by bol čas práve nad niečím takým rozmýšľať... T reaguje inštinktívne a pomerne rýchlo, tak zošle na zabijaka hejno nanobotov, ktorí cieľ otravujú a rozptyľujú. Potom ešte obetoval kvapku času na delegovanie sústredenia na udržiavanie kúzla na svoj súkromný mini PC. Pre útočníka to muselo vyzerať, akoby zamrzol od strachu. Všetko vyšlo úplne správne, zabijak ho nepovažoval za hrozbu, preto zaútočil na Spikea, ktorý vyzeral oveľa viac nebezpečne. A bol bližšie.

Kým ostatní utekali na pomoc, Tanquolovi sa stále niečo nepozdávalo. A potom mu to docvaklo. Telepatický implantát nevnímal z tohto tvora žiadne myšlienky. Bol to biologický robot. Riadil ho iba jednoduchý algoritmus. Toto sú tí tvorovia, ktorí si nedokážu poradiť so západkou.

Zabijak bol extrémne nebezpečný, ale po čase sa začalo dať predvídať, čo spraví ďalej. Začali sa prejavovať obmedzenia programu. Ale telo toho bio-robota bolo odolné. Akože extrémne odolné. Odolnejšie ako androidi. Určite je veľmi silno modifikovené v laboratóriu. Bolo by nesmierne zaujímavé pozrieť sa na to podrobne v labáku...

Keď už boi automatonovi začala dochádzať šťava a spadol na zem, niečo sa s ním začalo diať. Tanquol neváhal a ihneď okolo toho začaroval nezdolnú guľu. Zlomok sekundy na to jej steny ošpliechala kyselinová explózia, ktorá by z polovice chatky spravila nechutný sliz. Takže toľko k pitve.

Jediný, kto vyviazol bez škrabnutia bola ťažko obrnená Axina, Tanquol a Abram, ktorí sa držali bokom. Spike a Chili to schytali dosť vážne.

Nikto nezávidí Spikeovi jeho morálnu povinnosť oznámiť úmrtie hmyzieho otecka jeho hmyzej rodinke.

Po zabezpečení stôp a privolaní pomoci z mesta sa team presúva na Spectre, aby si odpočinuli.

Tanquolovi sa nespalo veľmi dobre. Prečo ten asasín útočil na bandu doktorov, ktorí si išli trochu popiť a možno sa aj porozprávať trochu o práci? Čo majú spoločné? Čo ich spája s únosmi?

Niečo z nich spravilo cieľ. Ale čo?

Podľa miest na sedenie tam jeden chýbal. Alebo nechýbal a odišiel? Podľa všetkého to mal byť ysoki, vedec, odborník pre nadsvetelné cestovanie, ale pred 15timi rokmi sa stratil a odvtedy ho nikto nevidel. Je vyhlásený za mŕtveho. Prečo tu mal miesto na sedenie? Poznali sa? Mali ho radi a uctievali si jeho pamiatku? Alebo sa tu stretávali pravidelne a deje sa tu niečo veľmi nekalé?

Ráno dáva Eddie hlásenie, že prinesená mŕtvola je istý druh ysokiho. Tento kmeň žil pomerne dlhú dobu izolovane s častými cestami do veľmi nehostinného prostredia. Niečo ako súčasný warp.

Konkrétne tento tvor bol usmrtený a v bioreaktore pretvorený na toto. A ako bonus, niektoré jeho implantáty nesú znaky rojáckej technológie.

Spike sa s nájedou pýtal, či by Eddie dokázala extrahovať nejaké necrografty, ale odpoveď je zamietavá. Sú príliš poškodené a prípadná operácia by takmer isto končila neúspechom. Smrť takmer zaručená.

V kuchynke u stolu sa team radí, čo teraz, keď dostávajú núdzové volanie z planéty. Niekde na akejsi usadlosti sa všetci zbláznili a útočia na všetko, čo sa hýbe.

„Okamžite tam vyrážame!“ odpovedá Chili, dopije kávičku a vyráža k hangáru.

Na mieste je tlupa sedlákov navlečených v zle padnúcich brneniach a kladivami a nožmi okamžite útočia na našich frontlajnerov (Axe, Chili, Spike). Abram sa drží vzadu a čo výstrel, to mŕtvola.

Tanquol je neviditeľný a na svojich magitech antigravity poštárkoch aj nepočuteľný.

Nerušene zosiela hejno nanobotov a zopár ďaľších kúziel. A čaká, kým Spike a spol nespravia poriadok.

Celú tlupu zo zadu podporovali technomanceri, ktorí boli na tomto mieste neskutočným prekvapením. Ich šéf kládol odpor do posledného sťahu srdca. Snáď sa podarí niektorých prebrať a vypočuť. A pitva by tiež mohla do prípadu vniesť trochu svetla.

To be continued